Okresná prokuratúra Banská Bystrica 
Partizánska cesta 1, 975 63 Banská Bystrica 1 	

Sp. zn. : 1 Pv 30/12/6601	Banská Bystrica, 12.9.2013
EEČ : 2-45-192-2013

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Banská Bystrica
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 29.6.2012, spisová značka 1 Pv 30/12/6601, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 23.12.2011 v čase asi o 15.30 hod.  v Banskej Bystrici na ul. XXXXX v predajni  Obchodného domu XXXXX odcudzil v priestoroch predajne  6 ks  čokolád s označením MILKA v celkovej hodnote 11,34 €, 1 ks gélu  zn. ADIDAS v hodnote 3,49 €, 2 ks kávy JACOBS 100g v  celkovej hodnote 13,98 € a 2 ks  kávy zn. JACOBS 200 g v celkovej hodnote 21,98 € a to tak,  že si  uvedený tovar vložil do tašky,  ktorú mal pri sebe,  kde následne  prešiel  s týmto tovarom ku pokladniam,  kde prešiel cez pokladne  bez toho, aby za tento tovar riadne zaplatil, po čom bol  následne zadržaný bezpečnostnou službou OD XXXXX, kde mu bol tovar odobratý a vrátený späť na predajňu OD XXXXX čím v prípade nevrátenia odcudzeného tovaru by tak bola  vznikla škoda pre  XXXXX XXXXX, XXXXX XXXXX v celkovej výške 50,79 €,  pričom menovaný sa skutku dopustil opakovane  aj napriek tomu, že  bol v predchádzajúcich  dvanástich mesiacoch  za obdobný čin  už postihnutý a to  dňa 02.12.2011, kde v predajni XXXXX v Banskej Bystrici na ul. XXXXX odcudzil tovar, po čom bol  následne zadržaný pracovníčkou predajne,  za čo bol riešený uložením blokovej pokuty vo výške 20,- € a  na mieste mu bol vystavený blok na pokutu nezaplatenú na mieste série a čísla A XXXXX na sumu 20,- €, pričom  uvedené rozhodnutie  nadobudlo právoplatnosť dňa  02.12.2011 a  vykonateľnosť dňa 19.12.2011
Uznesením prokurátora Okresnej prokuratúry XXXXX zo dňa 29.6.2012, spisová značka 1 Pv 30/12/6601, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	Uznesením prokurátora Okresnej prokuratúry v Banskej Bystrici sp. zn. 1 Pv 30/12/6601 zo dňa 29.06.2012, bolo podľa § 216 ods. 1 Tr. por. trestné stíhanie obvineného XXXXX, pre prečin krádeže podľa § 212 ods. 2 písm. f)  Tr. zák., ktorého sa dopustil tak, ako je uvedené vo výrokovej časti tohto uznesenia, podmienečne zastavené.
	
	Podľa § 216 ods. 2 Tr. por. bola obvinenému XXXXX v rozhodnutí o podmienečnom zastavení trestného stíhania určená skúšobná doba v trvaní 12 mesiacov. Táto skúšobná lehota začala plynúť právoplatnosťou rozhodnutia o podmienečnom zastavení trestného stíhania, teda dňa 18.08.2012. Po uplynutí skúšobnej doby boli dožiadané príslušné orgány za účelom zistenia, či obvinený viedol v skúšobnej dobe riadny živoť. Zo zabezpečných správ vyplýva nasledovné: Zo správy Obvodného úradu XXXXX vyplýva, že menovaný nemá v evidencii priestupkov od roku 2012 žiaden záznam.  Zo správy Obvodného oddelenia PZ XXXXX - XXXXX vyplýva, že obvinený od 18.08.2012 nespáchal žiaden priestupok a tak isto od tejto doby do vypracovania odpovede nie je treste stíhaný, pričom sa jedná o celoslovenskú lustráciu. Zo správy o povesti Mestského úradu v XXXXX tak isto nevyplývajú žiadne negatívne skutočnosti. Z výpisu z  registra trestov vyplýva, že obvinený nebol  počas skúšobnej doby t.j. od 18.08.2012 do 18.08.2013 odsúdený za akýkoľvek trestný čin.

	 Na základe uvedených skutočností možno usudzovať, že samotné trestné stíhanie obvineného XXXXX teda postačilo na jeho prevýchovu a preto bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Ondrej Tomko
prokurátor